SZEKSZÁRDI KUTYAMUSTRA – NYAKUNKON A MAJÁLIS, JÖJJÖN EL A KUTYÁD IS!

HOBBI és KEVERÉK kutyaszépségverseny Szekszárdon

2024. május 1. szerda 10:00

Helyszín: Tudásközpont melletti terület (Interspar)

Nevezni 2024. április 24-ig lehet a következő kategóriákban:

-kistestű keverék kutyák versenye (50 cm marmagasságig)

-nagytestű keverék kutyák versenye (50 cm marmagasságtól)

-fajtatiszta, de törzskönyvvel nem rendelkező fajták részére

A közreműködő küllembírók minden kategóriában I-III. helyezettet hirdetnek, de minden kutya tapsviharban, ebimádók túláradó szeretetében, és fülig érő mosolyokban részesül! 😊

- A versenyen részt venni csak kötelező oltásokkal és érvényes oltási könyvvel rendelkező kutyával lehet.

- Alsó korhatár: 9 hónap

- A fajtatiszta és a keverék állatok között megkülönböztetést nem teszünk az értékelésnél

- A rendezvényre nem hozható: fertőző betegségben szenvedő, agresszív vagy tüzelő kutya

- Mindenki saját felelősségére vehet részt a versenyen. Kérjük, ügyelj a saját kedvenced és mások testi épségére, valamint ne engedd közel kutyádat olyanhoz (legyen az ember, vagy állat), aki ezt nem akarja.

Hogyan zajlik a verseny?

- A nevezések alapján minden gazdi kap egy sorszámot a helyszínen, amit a kutya felvezetésekor jól látható helyen kell viselni vagy fogni. Egy kört megtéve pórázon fel kell vezetni a kutyát, majd lemenni a pályáról.

- Értékelési szempontok: a kutya külleme, kutya-gazdi kapcsolat, kutya viselkedése.

Mi legyen a gazdinál?

- a kutya érvényes oltási könyve

- nyakörv és/vagy hám, póráz

- kutyagumi-zacsi (Kérjük, hogy szedd fel kutyád után, amit illik felszedni, amennyiben mindenki így tesz, senki sem fog kutyagumiba lépni.)

-     kutya

Menetrend:

10:00 Regisztráció

10:30 Megnyitó és felvezetések

12:00 Bírálat és eredményhirdetés

Nevezési díj: 3.000 Ft / kutya

A nevezési díjakból befolyt teljes összeget a Szekszárdi Kutyamenhelynek adományozzuk.

Nevezni a Babits Mihály Kulturális Központ honlapjáról letöltött jelentkezési lap elküldésével a [kutyamustra@szekszardagora.hu](mailto:kutyamustra@szekszardagora.hu) e-mail címen, valamint a Babits Mihály Kulturális Központ információján található jelentkezési lap kitöltésével, és információs kollégánknak való leadásával lehetséges. A nevezés akkor tekinthető sikeresnek, ha a Babits Mihály Kulturális Központ kollégája e-mailben, vagy telefonon visszaigazolta azt.

(A Babits Mihály Kulturális Központ a jelentkezési lapon megadott adatokra számlát állít ki a nevezési díjról, majd a számlát a jelentkező e-mail címére küldi el. Átutalásos fizetésnél kérjük a nevezési díjat a számlán szereplő számlaszámra befizetni, valamint közleményben a számla sorszámára hivatkozni. Amennyiben valakinek nem áll módjában átutalással fizetni, a Babits Mihály Kulturális Központ pénztárában hétköznap 10:00-12:00 óra van lehetőség a nevezési díj készpénzes befizetésére. A nevezési díj beérkezésének határideje 2024. április 26.)

Legyen ez a délelőtt a kutyás közösségé! Mancsot rá, hogy felejthetetlen élmény lesz! Szeretettel várjuk a gazdikat és kedvenceiket a megmérettetésre!

JELENTKEZÉSI LAP

**SZEKSZÁRDI KUTYAMUSTRA – KUTYASZÉPSÉGVERSENY**

a BABITS MIHÁLY KULTURÁLIS KÖZPONT SZERVEZÉSÉBEN

2024. MÁJUS 1. 10:00 TUDÁSKÖZPONT MELLETTI TERÜLET

JELENTKEZŐ GAZDI NEVE:

TELEFONSZÁMA:

E-MAIL CÍME:

KUTYA NEVE:

A KUTYA MELYIK KATEGÓRIÁBA SOROLHATÓ (KÉRJÜK, JELÖLJE ALÁHÚZÁSSAL, VAGY X-SZEL):

 KISTESTŰ KEVERÉK KUTYA (50 CM MARMAGASSÁGIG)

 NAGYTESTŰ KEVERÉK KUTYÁK VERSENYE (51 CM MARMAGASSÁGTÓL)

 FAJTATISZTA, DE TÖRZSKÖNYVVEL NEM RENDELKEZŐ FAJTA

Mutassa be kedvencét néhány mondatban:

Kérjük, amennyiben a jelentkezést követően, előre nem látható okokból mégsem tud részt venni a versenyen, azt 2023. április 28-ig a 0674/529-610-es telefonszámon jelezni szíveskedjen!

Szekszárd, 2024. április …..

…………….………………………………………………

gazdi aláírása (nyomtatott jelentkezési lap leadása esetén)

(Jelentkezési lapot legkésőbb 2024. április 24-ig áll módunkban befogadni.)